Folketing
2008-04-14

Hvordan kan det være en administrativ lettelse, at selskabsretlige dokumenter kun skal fremsendes til Erhvervs- og Selskabsstyrelsen og ikke også til SKAT? Det er naturligvis positivt, at virksomheden slipper for at lægge et sæt dokumenter i en kuvert og frankere den, men jeg vil gerne sætte spørgsmålstegn ved, hvor stor en lettelse det er. Det fjerde mål i forslaget er justering af skattelovgivningen. Her ønskes at ophæve ekstraordinær adgang til genoptagelse af kendelse fra Landsskatteretten. Dette finder vi i Dansk Folkeparti positivt, da den gældende bestemmelse ikke har været brugt siden indførelsen i 2003. Regler og bestemmelser, der er unødvendige, bør naturligvis fjernes. Der ønskes også mulighed for at kunne fritage virksomheder for at indeholde arbejdsmarkedsbidrag over for ansatte, som ikke skal betale dette. Dette vil givet være en administrativ lettelse, både for disse virksomheder og for SKAT, hvilket vi naturligvis er tilhængere af i Dansk Folkeparti.